དེའི་སྐོར་ལ་ནང་སྲིད་བཀའ་བློན་མཆོག་གིས།ཁོང་ནས་བལ་ཡུལ་སྣེ་ལེན་ཁང་དུ་ཕྱག་ལས་གནང་བ་བརྒྱུད་གསར་འབྱོར་བོད་མི་ཚོར་མཐུན་སྦྱོར་རོགས་རམ་རང་དབང་ལྡན་པའི་རྒྱལ་ཁབ་ཅིག་ནང་བཞིན་བྱེད་ཀྱི་ཡོད་སྟབས།གཞུང་ངོས་ནས་གསར་འབྱོར་ཚོར་མཐུན་རྐྱེན་སྦྱོར་སྤྲོད་བྱས་པ་འཐུས་མེད་ནའང་ཉུང་དྲགས་མེད་སྐོར་དང་།གསར་འབྱོར་ཚོར་བཞུགས་སྒར་དུ་སྡོད་ཁང་གསར་རྒྱག་བྱེད་པར་དངུལ་ཡོད་ནའང་ས་ཆ་མེད་པའི་དཀའ་ངལ་ཡོད་ཀྱང་།དྷ་རམ་ས་ལའི་ཉེ་འཁོར་དུ་སྡོད་ཁང་འཛུགས་སྐྲུན་བྱེད་པར་ཐབས་ཤེས་ཡོད་ཚེ་འབད་བརྩོན་གང་ཐུབ་གནང་རྒྱུ་ཡིན་ལ།གསར་འབྱོར་མང་ཆེ་བས་བཞུགས་སྒར་ཁུལ་དུ་སྡོད་ཁང་རག་ན་༧སྐུའི་བཞུགས་གནས་དང་ཐག་ཉེ་སྐོར་བཤད་ཀྱི་ཡོད་ཀྱང་།མ་འོངས་པར་ཕྱི་རྒྱལ་ལ་འགྲོ་རྒྱུའི་གོ་སྐབས་བྱུང་ཚེ་ས་ཐག་རིང་པོ་མ་གཏོགས་ཐག་ཉེ་བོར་བསམ་བློ་གཏོང་མཁན་ཁག་པོ་ཡིན་སྐོར་གསུངས་སོང་།